Diari Oficial de la Generalitat Valenciana


Sumari del DOGV 4916, del 03-01-2005 (2004/13715)

Notificació a Abdellah Habbour. Expedient número ESSANC/12/2003/0027.
---------------------------------------------------------------------

### Dades del document

Número de DOGV
:   4916

Data del DOGV
:   03-01-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/13837


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Abdellah Habbour. Expedient número ESSANC/12/2003/0027. [2004/Q13187]
  
De conformitat amb allò que ha sigut acordat per esta Direcció Territorial, i a l'empara del que disposen els articles 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present edicte es notifica a les persones interessades les sancions dictades en els expedients sancionadors, que han sigut tramitats per la Direcció Territorial de Castelló d'esta Conselleria de Justícia i Administracions Públiques:
  
1. ESSANC/12/2003/0027. Resolució. Resolució de data 25 de novembre de 2004, dictada pel director general d'Interior, per la qual s'acorda imposar a Abdellah Habbour, l'últim domicili conegut del qual és el carrer de Fanzara, 21, bar restaurant Safae, de la localitat de Burriana, una sanció de dos mil euros (2.000 €), basant-se en els fets següents: «A Burriana, a les 13.40 hores del dia 14 d'abril de 2003, personada la força denunciant al bar restaurant Safae, situat al carrer de Fanzara, 21, va poder constatar que exercia activitat i no tenia la preceptiva llicència municipal d'obertura i funcionament, constitutiva d'una infracció administrativa qualificada de greu, tipificada en l'article 46.1 de la Llei 4/2003, de 26 de febrer, de la Generalitat, d'Espectacles Públics, Activitats Recreatives i Establiments Públics.
  
El que s'informa a les persones interessades esmentades, als efectes oportuns i previstos en l'article 58 de la Llei 30/1992, de Règim Jurídic de les Administracions Públiques i del Procediment Administratiu Comú, i es comunica que, contra la present resolució, que no esgota la via administrativa, cal interposar recurs d'alçada en el termini d'un mes, davant de l'òrgan superior jeràrquic d'aquell que va dictar este, el secretari autonòmic de Justícia i Interior, de conformitat amb el que establixen l'article 107 en relació amb el 114 i següents de l'esmentada Llei 30/1992, de 26 de novembre, en la redacció donada per la Llei 4/1999, de 13 de gener; tot això sense perjuí que utilitze qualsevol altra via que s'estime oportuna.
  
En el cas que no faça ús del seu dret a recórrer, la sanció imposada haurà de fer-se efectiva utilitzant els impresos a arreplegar a les oficines situades al carrer Major, 78, 2n pis, Castelló de la Plana, o en qualsevol de les entitats col·laboradores que hi consten, de conformitat amb el que establix el Decret 8/2002, de 15 de gener, del Govern Valencià, pel qual s'aprova el sistema de recaptació de tributs, preus públics i altres ingressos de dret públic de la Generalitat Valenciana i remetre l'exemplar corresponent a l'administració a esta Direcció Territorial: Infraccions Administratives, carrer Major, número 78, 12069 Castelló de la Plana.
  
Els terminis per a fer efectiu l'ingrés, en període voluntari, sense recàrrec, d'acord amb el que disposa l'article 62 de la Llei 58/2003, de 23 de desembre, en relació amb allò que ha sigut previst per l'article 20.4 del Reglament General de Recaptació, aprovat pel Reial Decret 1.684/1990, de 20 de desembre, són els següents:
  
- Per a les sancions notificades entre els dies 1 i 15 de cada mes, des de la data de recepció de la notificació fins al dia 20 del mes posterior o, si este no fóra hàbil, fins a l'immediat hàbil següent.
  
- Per a les sancions notificades entre els dies 16 i últim de cada mes, des de la data de recepció de la notificació fins al dia 5 del segon mes posterior o, si este no fóra hàbil, l'immediat hàbil següent.
  
Se li advertix expressament que, si no abona la multa en este període voluntari, de conformitat amb allò que ha sigut disposat pels articles 93 i següents de la Llei 30/1992, de 26 de novembre, es procedirà sense més tràmit a l'exacció per via executiva de constrenyiment sobre el patrimoni.
  
I perquè servisca de notificació als interessats mencionats, s'expedix el present edicte.
  
Castelló de la Plana, 20 de desembre de 2004.- El director territorial: Juan Ramón Barberá Ibáñez.